recursal/SuperWikiNEXT-32B huggingface dataset:
**ডাঃ নন্দিতা কৃষ্ণ** (জন্ম ১৯৫১) একজন ভারতীয় লেখক, পরিবেশবাদী ও শিক্ষাবিদ। তিনি ভারত সরকার কর্তৃক ২০১৫ সালে প্রথম নারী শক্তি পুরস্কার দ্বারা স্বীকৃত হয়েছিলেন, যা ভারতের মহিলাদের জন্য সর্বোচ্চ পুরস্কার। তিনি চেন্নাইয়ের সি.পি. রামস্বামী আইয়ার ফাউন্ডেশনের সভাপতি এবং বেশ কয়েকটি বইয়ের লেখিকা।

জীবনী
-----

তিনি ১৯৫১ সালে জন্মগ্রহণ করেন এবং নন্দিতা জগন্নাথন নামে পরিচিত ছিলেন।

তিনি মাদ্রাজ প্রেসিডেন্সির আইনজীবী ও অ্যাডভোকেট জেনারেল, ত্রাভাঙ্কোর রাজ্যের দেওয়ান এবং আন্নামালাই বিশ্ববিদ্যালয় এবং ট্রাভাঙ্কোর বিশ্ববিদ্যালয়ের উপাচার্য ডক্টর সি পি রামস্বামী আইয়ারের নাতনি। তিনি ভারত সরকারের মুম্বইয়ের পর্যটনের আঞ্চলিক উপ-মহাপরিচালক ও পরিচালক এবং সর্বাধিক বিক্রিত *হিন্দুইজম – অ্যান ইন্ট্রোডাকশন অ্যান্ড গনেশ*-এর লেখক শকুন্তলা জগন্নাথন এবং টাটা প্রজেক্টস লিমিটেডের ভাইস-চেয়ারম্যান ও ব্যবস্থাপনা পরিচালক এ আর জগন্নাথনের কন্যা। তার মাতামহ হলেন ভারত সরকারের প্রাক্তন আইনমন্ত্রী সি আর পট্টভীরামন।

তিনি বোম্বের ক্যাথেড্রাল ও জন কনন হাই স্কুলে পড়াশোনা করেছেন, মুম্বাইয়ের এলফিনস্টোন কলেজ থেকে ১৯৭০ সালে স্নাতক ও বোম্বে বিশ্ববিদ্যালয়ের থেকে বিষ্ণু নারায়ণের মূর্তিবিদ্যার উপর ১৯৭৫ সালে পিএইচডি ডিগ্রি অর্জন করেন এবং তার গবেষণার সময় তিনি হেরাস পণ্ডিত ছিলেন।।

তাকে ২০১৬ সালে পশ্চিমবঙ্গের বিদ্যাসাগর বিশ্ববিদ্যালয় থেকে সাহিত্যে সম্মানসূচক ডক্টরেট প্রদান করা হয়।

তথ্যসূত্র
---------

1. ↑  https://id.loc.gov/authorities/names/n81044291.html. Retrieved 18 May 2020.
2. ↑  The Illustrated Weekly Of India Vol.96, No.28-38 (july-sept) 1975. p.90. Retrieved 18 May 2020.
3. ↑  Jagannathan, Shakunthala, India Plan Your Own Holiday, Nirvana Publications, Bombay 400020.
4. ↑  25 years of sustained growth, Tata Projects Limited, 2004, p. 7.
5. ↑  Krishna, Nanditha The Art and Iconography of Vishnu-Narayana, D.B. Taraporevala Sons & Co. Pvt. Ltd, Mumbai 1980.
6. ↑  Nanditha Krishna, Retrieved 27 August 2020.
7. ↑  "Nanditha Krishna – Indian Knowledge Systems"।
**নৈরঞ্জনা ঘোষ** হলেন একজন ভারতীয় সাংবাদিক এবং টেলিভিশন উপস্থাপক। ২০০৪ সালে কর্মজীবন শুরু করার পর থেকে এপর্যন্ত তিনি স্টার আনন্দ (বর্তমানে এবিপি আনন্দ), কলকাতা টিভি এবং নিউজ টাইমের সাথে কাজ করেছেন। প্রাইম টাইম সংবাদ উপস্থাপক হিসাবে তিনি বিভিন্ন সংবাদ কাহিনী নিয়ে বিভিন্ন আলোচনার আয়োজন করেছেন এবং বিতর্কসভা উপস্থাপন করেছেন। তিনি ভারতীয় উপমহাদেশের বিভিন্ন রাজনৈতিক, অর্থনৈতিক এবং সামাজিক ঘটনার বিস্তৃত প্রতিবেদন উপস্থিত করেছেন। ২০০৭ সালে তিনি ভারতের কলকাতার টেলি সিনে পুরস্কারে "সেরা সংবাদ উপস্থাপক" নির্বাচিত হয়েছিলেন।

প্রারম্ভিক জীবন
---------------

নৈরঞ্জনা ঘোষ ১৩ই ফেব্রুয়ারি তারিখে ভারতের পশ্চিমবঙ্গের কলকাতায় জন্মগ্রহণ করেছেন। তিনি তাঁর জন্মস্থান কলকাতাতেই তাঁর শৈশব অতিবাহিত করেছেন।

শিক্ষা
------

নৈরঞ্জনা কলকাতার লোরেটো স্কুল এবং কলকাতার মডার্ন হাই স্কুল ফর গার্লস হতে তাঁর স্কুল জীবনের শিক্ষা সম্পন্ন করেছেন। তিনি কলকাতার সেন্ট জেভিয়ার'স কলেজ থেকে ইংরেজি সাহিত্য বিষয়ে ডিগ্রি নিয়ে স্নাতক সম্পন্ন করেছেন। তিনি কলকাতা বিশ্ববিদ্যালয় থেকে সাংবাদিকতা ও গণ যোগাযোগ বিভাগে স্নাতকোত্তর এবং যাদবপুর বিশ্ববিদ্যালয় থেকে গণযোগাযোগ বিভাগে স্নাতকোত্তর ডিপ্লোমা সম্পন্ন করেছেন।

পেশা
----

নৈরঞ্জনা ২০০৪ সালের ডিসেম্বর মাসে স্টার আনন্দে (বর্তমানে এবিপি আনন্দ) একজন সাংবাদিক ও সংবাদ উপস্থাপক হিসাবে তাঁর কর্মজীবন শুরু করেছিলেন। তিনি ২০০৫ সালের জুন মাসে চ্যানেলটি উদ্বোধন করার সময় থেকেই চ্যানেলটির সাথে সংযুক্ত ছিলেন। পরবর্তীতে তিনি কলকাতা টিভিতে বরিষ্ঠ সংবাদ উপস্থাপক এবং সাংবাদিক হিসাবে যোগদান করেছিলেন। এখানেও, তিনিই চ্যানেলটির প্রতিষ্ঠার সময় থেকে ছিলেন। এখানেও তিনি বিভিন্ন সংবাদের প্রতিবেদন করার পাশাপাশি বিতর্ক এবং আলোচনামূলক অনুষ্ঠানের উপস্থাপনা করেছেন। তাঁর জনপ্রিয় অনুষ্ঠানগুলোর মধ্যে *জিরো আওয়ার*, *স্টেডিয়াম*, *কলকাতা লাইভ*, *আটটার খবর* অন্যতম ছিল। চ্যানেলটি চালু হবার সময় প্রচারণার মুখ হওয়া ছাড়াও তিনি উদ্বোধনী অনুষ্ঠানের উপস্থাপনার দায়িত্ব পালন এবং চ্যানেলের সংবাদ নীতিমালা তৈরি করেছেন। নিউজ টাইম নৈরঞ্জনার কাছ থেকে অনেক সৃজনশীল ধারণা গ্রহণ করেছিল।

পুরস্কার এবং সম্মাননা
---------------------

নৈরঞ্জনা ২০০৭ সালে ভারতের কলকাতা টেলি সিনে পুরস্কারে "সেরা সংবাদ উপস্থাপক" বিভাগে পুরস্কার লাভ করেন। ২০০৭ সালে, কলকাতা টিভি তাঁকে "বাংলার মুখ" উপাধি দিয়ে ভূষিত করেছিল। ২০০৮ সালে তিনি দিয়েগো আরমান্দো মারাদোনার কলকাতা সফরের একচেটিয়া প্রতিবেদন করার দায়িত্ব পেয়েছিলেন। নৈরঞ্জনা নিউজ টাইমের জন্য প্রাক্তন ভারতীয় টেস্ট অধিনায়ক সৌরভ গাঙ্গুলীর সাথে যৌথভাবে ২০১১ ক্রিকেট বিশ্বকাপের বিশ্লেষণাত্মক অনুষ্ঠানের আয়োজন করেছিলেন। নৈরঞ্জনা ২৪ ঘণ্টা চলমান ৩টি আলাদা নিউজ চ্যানেলের প্রতিষ্ঠাকালীন সদস্য হয়ে একটি বিরল কীর্তি অর্জন করেছেন।

তথ্যসূত্র
---------

* "Nairanjana Ghosh Profile"। Kolkata: Kolkata TV। ৩১ মে ২০০৯। ১ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১১।
**সূত্রধারী নৃত্য** সত্রীয়া পরিবেশন কলার অন্তর্গত একটি নৃত্য শৈলী। সূত্রধার একাধারে গায়ক, নর্তক, ঘোষক এবং পরিস্থিতির ব্যাখ্যাকারী। সূত্রধারী নাচ অংকীয়া ভাওনার একটি অপবিহার্য নৃত্য। (গায়ন-বায়নের অন্তর্গত) সাধারণত বরপেটীয়া ধামালিটিকে আধার হিসাবে নিয়ে গুরুকীর্তন ভাওনা আরম্ভ হয়। সেজন্য অন্য নাচে থাকার মতো সূত্রধারী নাচের আধারিত ধামালিটি হল বরপেটীয়া ধামালি। অবশ্য অন্য উদ্দেশ্যে এই নাচ নাচার সময়ে ধামালির ধরা-বাঁধা নিয়ম থাকে না।

পরিচয়
------

ভারতীয় সভ্যতায় জগতকে রঙ্গমঞ্চ, জীবনকে নাটক, জীবকে অভিনেতা/অভিনেত্রী এবং ঈশ্বরকে সূত্রধার বলা হয়। সূত্রধার সংস্কৃত নাটক, পুতুল নাচ বা ওঝা পালির ওঝার অনুরূপ হলেও শংকরদেব নাটের সূত্রধার সুকীয়া। সূত্রধারকে কুশল অভিনেতা, গীতি-বাদ্য-নাট বিশারদ এবং সুপরিচালক হিসাবে শংকরদেব তাঁর নাটে স্থান দিয়েছেন। ভাওনার শ্লোক, অপিচ এবং সূত্রধারের বচনের ওপর সম্পূর্ণ পরিচালনার ভার সূত্রধারের।নাটক-এর প্রথম নান্দী নান্দী শ্লোক-এর পরে সূত্রধার-এর শ্লোক এবং সূত্র-এর উক্তিগুলি থেকে এই কথা স্পষ্টত বোঝা যায়। গায়ন-বায়ন এবং সূত্রধারদের পিন্ধনত বগা ধুতি বা ঘোরী, হাত গেঞ্জী, পাঞ্জাবী, চেলেং চাদর এবং মাথায় বগা পাগ থাকে।

পরিবেশন
-------

ভাওনা-এর আরম্ভে সূত্রধার আঁড়-কাপড়ের আঁড়ে, অগ্নিগড়-এর নিচে আঁঠুকাঢ়ি সেবা জানানোর ভঙ্গীতে থাকে। আঁড়-কাপড় আঁতর হওয়ার সাথে সাথে বিভিন্ন বাদ্যসমূহ একেসাথে বেজে ওঠে। সঙ্গীরা হরিধ্বনি দিয়ে ওঠেন। বিলম্বিত লয়ে খোল, মৃদঙ্গ, তাল বাজে। সূত্রধার ছোট ভঙ্গীর একটি নাচ শুরু করে। নাচের মধ্যেই সূত্রধার থিয় দেন এবং মধ্যম লয়ের বাজনায় বরভঙ্গীর নাচ একটি আরম্ভ করে। এই দুই অংশ নাচের শেষে সূত্রধার স্বস্তিক হস্তেরে গোটা ভাওনাস্থল চতুস্পর্শ পরিভ্রমণ করে জনতা তথা দর্শকের মঙ্গল কামনা করে। এই নৃত্যের খোলে ১৭টি এবং শ্লোক ৯টি মোট ২৬টি বাজনা থাকা উল্লেখযোগ্য। ৪, ৭, ১০, ১১, ১২, ১৪, ১৫ এবং ১৭ সংখ্যক বাজনায় সূত্রধার খর নাচ প্রদর্শন করার সু রকমা পায়। নবম বাজনাতে বহু পাকের নাচ এবং ষোড়শ বাজনাতে জিধিনাকে হাত সরিয়ে হাত পড়ে। সূত্রধার নৃত্য সমাপ্ত করার সাথে সাথে প্রধান চরিত্র শ্রীকৃষ্ণ বা রাম-এর প্রবেশের পথ ঘোষিত হয়। তারপরে অন্য চরিত্রের প্রবেশ ঘটে।

নৃত্য শৈলী
----------

ভাওনার আরম্ভে সূত্রধার আঁড়-কাপড়ের আঁড়ে, অগ্নিগড়ের নিচে আঁঠুকাঢ়ি সেবা জানাবার ভঙ্গীতে বসে থাকে।

তথ্যসূত্র
---------

1. ↑  S. Gajrani (১ সেপ্টেম্বর ২০০৪)। *History, Religion & Culture of India*। Gyan Publishing House। পৃষ্ঠা 113–। আইএসবিএন 978-81-8205-065-5। সংগ্রহের তারিখ ২০ ডিসেম্বর ২০১২।
2. ↑  ভাওনা: লোহিত চন্দ্র দেবগোস্বামী, রামধনু, দৈনিক আসাম, ২৬ মে' ২০১২
3. ↑  Projesh Banerji (১৯৮৩)। *Indian Ballet Dancing: Album*। Abhinav Publications। পৃষ্ঠা 84–86। আইএসবিএন 978-0-391-02716-9। সংগ্রহের তারিখ ১৯ ডিসেম্বর ২০১২।
4. ↑  সত্রীয়া নৃত্যর রূপ দর্শন, করুণা বরা

বহিঃসংযোগ
---------
সোহরাব হোসেন নিবন্ধের সাথে বিভ্রান্ত হবেন না।

**মো. সোহরাব হোসাইন** বাংলাদেশ সরকারের অবসরপ্রাপ্ত সিনিয়র সচিব যিনি বর্তমানে বাংলাদেশ সরকারি কর্মকমিশনের (পি. এস. সি.) চেয়ারম্যান।

প্রাথমিক জীবন
-------------

সোহরাব হোসাইন ১৯৬১ সালে নোয়াখালীর চাটখিলে জন্মগ্রহণ করেন। তার পিতা মৃত মো. হাবিব উল্লাহ ও মাতা মৃত রহিমা খাতুন।

শিক্ষাজীবন
----------

সোহরাব হোসাইন ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতক (সম্মান) ও স্নাতকোত্তর ডিগ্রি অর্জন করেন। ছাত্রজীবন থেকেই তিনি বিভিন্ন সামাজিক, সাংস্কৃতিক ও স্বেচ্ছাসেবী সংগঠনের সঙ্গে জড়িত। তিনি ঢাকা বিশ্ববিদ্যালয় সাংস্কৃতিক দল ও নাট্যচক্রের সদস্য ছিলেন।

কর্মজীবন
--------

সোহরাব হোসাইন ১৯৮৪ সালের বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে যোগদান করেন। তিনি বাংলাদেশ সরকারের সিনিয়র সচিব এবং শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের সিনিয়র সচিব হিসেবে দায়িত্ব পালন শেষে ২০১৯ সালের ৩১ ডিসেম্বর অবসরোত্তর ছুটিতে (পিআরএল) যান। এরপর ১৬ সেপ্টেম্বর ২০২০ সালে তিনি বাংলাদেশ সরকারী কর্মকমিশনের চেয়ারম্যান হিসেবে নিয়োগ পান। সংবিধানের ১৩৮ (১) অনুচ্ছেদ অনুযায়ী রাষ্ট্রপতি পিএসসি’র চেয়ারম্যান নিয়োগ করেন। চেয়ারম্যান প্রধান বিচারপতির কাছ থেকে শপথ গ্রহণ করেন। দায়িত্ব নেয়ার তারিখ থেকে পরবর্তী ৫ বছর বা বয়স ৬৫ বছর পূর্ণ হওয়া পর্যন্ত (যেটি আগে আসে) তিনি এ পদে দায়িত্ব পালন করবেন। এছাড়াও তিনি বাংলা একাডেমির আজীবন সদস্য।

ব্যক্তিগত জীবন
--------------

সোহরাব হোসাইন ব্যক্তিগত জীবনে বিবাহিত। তার স্ত্রী মাহমুদা ইয়াসমীন বর্তমানে ঢাকা বিশ্ববিদ্যালয়ে অণুজীববিজ্ঞান বিভাগের অধ্যাপক। তাদের এক কন্যাসন্তান রয়েছে।

তথ্যসূত্র
---------

1. ↑  "সোহরাব হোসাইন সরকারি কর্মকমিশনের নতুন চেয়ারম্যান"। *একুশে টেলিভিশন অনলাইন*। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।
2. ↑  "পিএসসির নতুন চেয়ারম্যান মো. সোহরাব হোসাইন"। *দ্যা ডেইলি স্টার*। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।
3. ↑  "পিএসসির চেয়ারম্যান হলেন সোহরাব হোসাইন"। *বাংলানিউজ২৪*। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।
4. ↑  "পিএসসির নতুন চেয়ারম্যান সোহরাব হোসাইন"। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।
5. ↑  "পিএসসির চেয়ারম্যান হলেন সোহরাব হোসাইন"। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।

| * দে
* স
বাংলাদেশ সরকারি কর্ম কমিশনের চেয়ারম্যান |
| --- |
| 

 ড. এ. কিউ. এম. বজলুল করিম‌ (বিপিএসসি-প্রথম) **·**  মহিউদ্দীন আহমেদ (বিপিএসসি-দ্বিতীয়) **·**  মোঃ মইদুল ইসলাম **·**  ফয়েজ উদ্দীন আহমেদ **·**  এস. এম. আল হোসাইনী **·**  প্রফেসর ড. ইয়াজউদ্দিন আহম্মেদ **·**  প্রফেসর ড. এস. এম. এ. ফয়েজ **·**  প্রফেসর ড. মোঃ মোস্তফা চৌধুরী **·**  প্রফেসর ড. জিনাতুন নেসা তাহমিনা বেগম **·**  ড. সা'দত হুসাইন **·**  এ. টি. আহমেদুল হক চৌধুরী পিপিএম **·**  একরাম আহমেদ **·**  মোহাম্মদ সাদিক **·**  সোহরাব হোসাইন
 |
টেমপ্লেট:Infobox nobility title

**চাওফা** (আহোম ভাষা, থাই ভাষা, শান ভাষা, টাই ভাষা: অৰ্থ স্বর্গদেউ, স্বর্গের রাজা) হল আহোম রাজ্য , শান রাজ্য , দাঈ রাজ্য, থাই রাজ্য ও খামতীদের টাই-বংশানুক্ৰমিক টাইশাসকদের বুঝিয়ে ব্যবহার করা রাজকীয় উপাধি। কেবল টাই বংশের মানুষই এই উপাধি লাভ করেন। অসমীয়া ভাষায় এঁকে **স্বর্গদেউ** বলেও ডাকা হয়। চীনে দাই ও শানগণ (যার কিছু অংশ বার্মায় পড়ে) এই উপাধি ব্যবহার করেন। অসমের আহোম রাজ্যের সকল শাসককে চাও-ফা; স্বর্গদেউ বলে ডাকা হয়। থাই ভাষায় চাওফা ( **เจ้าฟ้า** ) শব্দের প্ৰয়োগ হয় যার দ্বারা থাই শাসক বোঝায়। কিছু টাই বুরঞ্জীর মতে ২য় শতক খ্ৰীস্টপূর্বের আগে থেকেই টাই শাসকগণ এই শব্দটি ব্যবহার করে আসছেন।

বিবরণ
-----

ব্রিটিশ ঐপনিবেশিক শাসনামলে, এক সময়ে ১৪ থেকে ১৬ টি চাওফা ছিল। ১৯২২ সালে পর্যন্ত সংযুক্ত শান রাজ্য গঠিত হওয়ার আগ পর্যন্ত, প্রতিটি রাজ্যই চূড়ান্ত স্বায়ত্তশাসিত রাজ্য শাসন করত। সংযুক্ত শান রাজ্য গঠিত হওয়ার পর চাওফার ক্ষমতা হ্রাস পায়। তবে ১৯৫৯ সালে বার্মা ইউনিয়নকে সমর্থন জানিয়ে তারা তাদের উপাধিগুলি সম্মিলিতভাবে ত্যাগ না করা পর্যন্ত, তারা স্থানীয়ভাবে প্রশাসন, আদালত এবং স্থানীয় প্রশাসনে ভূমিকা রাখত। শানের আধা-স্বতন্ত্র শান রাজ্য (মং, শান: မိူင်း, উচ্চারণ [mə́ŋ]) হল আজকের পূর্ব মিয়ানমারের অংশটুকুই। এটি প্রতিবেশী দেশগুলিতে, বিশেষত চীনের ইউনান প্রদেশ সহ একই জাতীয় তাই / দাই রাজ্যের শাসকদের জন্যও ব্যবহার করা যেতে পারে।

আরও দেখুন
---------

* আহোম জনগোষ্ঠী

তথ্যসূত্র
---------

1. 1 2  Donald M. Seekins (২০০৬)। *Historical Dictionary of Burma (Myanmar)*। Scarecrow Press। entry *Sawbwa*, p. 391। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  
"Pinkaew Leungaramsri. - Women, Nation, and the Ambivalence of Subversive Identification along the Thai-Burmese Border - Sojourn: Journal of Social Issues in Southeast Asia 21:1"। muse.jhu.edu। সংগ্রহের তারিখ ২০০৮-০৩-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শোভন চট্টোপাধ্যায়** (জন্ম: ৭ জুলাই ১৯৬৪) একজন ভারতীয় রাজনীতিবিদ। তিনি কলকাতার সাবেক মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছিলেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলিয়েছেন। ২০১৯ সাল থেকে ২০২১ পর্যন্ত, তিনি ভারতীয় জনতা পার্টির সাথে যুক্ত ছিলেন।

রাজনৈতিক পেশা
-------------

চ্যাটার্জি, 1985 সাল থেকে কেএমসিতে একজন কাউন্সিলর, কর্পোরেশনের 2000 থেকে 2005 সাল পর্যন্ত কাউন্সিলের মেয়র হিসাবেও দায়িত্ব পালন করেছিলেন।  2011 সালের পশ্চিমবঙ্গ বিধানসভা নির্বাচনে চ্যাটার্জি বেহালা পূর্ব আসনে জয়লাভ করেন ,  যা তিনি 2016 সালে ধরে রেখেছিলেন 

### কলকাতার মেয়র

2010 সালে, তিনি তার দল সর্বভারতীয় তৃণমূল কংগ্রেস কর্তৃক কলকাতার মেয়র নিযুক্ত হন , ফারজানা আলম তার ডেপুটি নিযুক্ত হন।  তিনি 22 নভেম্বর 2018-এ মেয়র পদ থেকে পদত্যাগ করেন।

### মন্ত্রিপরিষদ্ভুক্ত মন্ত্রী

চ্যাটার্জিকে 2016 সালে ক্যাবিনেট মন্ত্রী করা হয়েছিল। প্রাক্তন মেয়র বিকাশ রঞ্জন ভট্টাচার্য বলেছেন যে আইনে এমন কোনও বিধান নেই যা একজন মেয়রকে মন্ত্রী পদে থাকতে বাধা দেয়।  গবাদি পশুর সরবরাহ কমে যাওয়ায়, ভারতের প্রথম সম্পূর্ণ স্বয়ংক্রিয় কসাইখানা (টেংরা এলাকায়) মে 2017 সালে বন্ধ হয়ে যায়। চ্যাটার্জি প্রতিক্রিয়া জানিয়েছিলেন যে তিনি বিষয়টি পরীক্ষা করবেন। 

2016 সালের ডিসেম্বরে, চ্যাটার্জি ভারতের যেকোনো শহরের প্রথম মেয়র হয়েছিলেন যিনি জেড-প্লাস নিরাপত্তা কভার (ভারতে সর্বোচ্চ স্তরের নিরাপত্তা কভার) পান। সেই ক্যাটাগরিতে তিনি ন্যাশনাল সিকিউরিটি গার্ড কমান্ডোদের নিরাপত্তা কভার পাবেন । 

২০১৪ সালের নভেম্বরে, ২০১৫ সালে অনুষ্ঠিতব্য নাগরিক নির্বাচনের জন্য চ্যাটার্জিকে তার দলের মেয়র প্রার্থী হিসেবে ঘোষণা করা  । 

### বিজেপিতে কর্মজীবন

২২ নভেম্বর 2018-এ তিনি কলকাতা পৌর কর্পোরেশনের মেয়র পদ থেকে পদত্যাগ করেন। তিনি পরে ১৪ আগস্ট ২০১৯ এ বিজেপিতে যোগদান করেন।  তিনি পশ্চিমবঙ্গ ভারতীয় জনতা পার্টির কলকাতা জোনের পর্যবেক্ষক ছিলেন। 14 মার্চ 2021-এ তিনি তার বান্ধবী/লিভ-ইন অংশীদার বৈশাখী ব্যানার্জির সাথে তার পছন্দসই জায়গায় বিধানসভা নির্বাচনের WB '21 টিকিট না পাওয়ার জন্য অসন্তুষ্ট হয়ে বিজেপি ছেড়েছিলেন।

বিতর্ক
------

২০২১ সালের ১৭ মে তিনি মমতা বন্দ্যোপাধ্যায়ের মন্ত্রিসভার সিনিয়র মন্ত্রী, সুব্রত মুখার্জি, বিধায়ক এবং প্রাক্তন মন্ত্রী মদন মিত্র এবং ফিরহাদ হাকিম সহ তাদের বাড়ি থেকে কেন্দ্রীয় তদন্ত ব্যুরো নারদা স্টিং অপারেশনের সাথে জড়িত ছিলেন।

তথ্যসূত্র
---------

1. ↑  বিজেপিতে যোগ দিলেন কলকাতার সাবেক মেয়র শোভন
2. ↑  "Sovan Chatterjee to be new Kolkata mayor"। Hindustan Times। জুলাই ১৯, ২০১১ তারিখে মূল থেকে আর্কাইভ করা। সংগ্রহের তারিখ June 06, 2010।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "Narada bribery case: 2 ministers, 1 MLA arrested, central forces clash with protesters in front of CBI office"। *The Indian Express* (ইংরেজি ভাষায়)। ২০২১-০৫-১৭। সংগ্রহের তারিখ ২০২৩-০৫-২৪।

বহিঃসংযোগ
---------


উইকিমিডিয়া কমন্সে **শোভন চট্টোপাধ্যায়** সংক্রান্ত মিডিয়া রয়েছে।

* দাপ্তরিক ওয়েবসাইট
* Mayor's desk, KMC Official Website
**জুলিয়াস সিজার** (পুরো নাম - **গাইও জুলিও কায়েসার**; লাতিন: **CAIVS IVLIVS CAESAR**, উচ্চারণ: [ˈɡaː.i.us ˈjuːli.us ˈkaɪsar], প্রাচীন গ্রিক Καίσαρ, Kaisar; জন্ম ১৩ জুলাই ১০১ অথবা ১০০ খ্রীষ্টপূর্বাব্দ - রো্ম - মৃত্যু ১৫ মার্চ ৪৪ খ্রীষ্টপূর্বাব্দ) ছিলেন রোম সাম্রাজ্যের একজন সেনাপতি এবং একনায়ক; এছাড়া লাতিন ভাষায় রচিত তার লেখা গদ্যসাহিত্যও উল্লেখের দাবি রাখে। তাঁকে ইতিহাসে সর্বাপেক্ষা গুরুত্বপূর্ণ এবং প্রভাবশালী ব্যক্তিদের মধ্যে একজন বলে বিবেচনা করা হয়। যে সমস্ত ঘটনার ফলে তার সমসাময়িক ও ঠিক তার পরবর্তী যুগে রোমের প্রশাসনিক চরিত্রে ব্যাপক পরিবর্তন সাধিত হয় ও রোম একটি গণতন্ত্র থেকে একটি একনায়ককেন্দ্রিক সাম্রাজ্যে পরিণত হয়, সেইসমস্ত ঘটনায় জুলিয়াস সিজারের ভূমিকা ছিল যথেষ্ট উল্লেখযোগ্য।"এলাম দেখলাম জয় করলাম"এটি ছিলো জুলিয়াসের বানী।অবাক করা বিষয় রোমান সভ্যতা নদী মাতৃক ছিলো না।

৪৯ খ্রীষ্টপূর্বাব্দের শেষপর্যন্ত তিনি রোমের একনায়ক ছিলেন; ৪৭ খ্রীষ্টপূর্বাব্দ থেকে ৪৬ খ্রীষ্টপূর্বাব্দে প্রায় দশ বছরের দায়িত্বে এবং ৪৪ খ্রীষ্টপূর্বাব্দ অনন্ত একনায়কত্ব হিসেবে। কিছু ইতিহাসবিদের দ্বারা বিবেচনা করা হয়েছিল রোমের প্রথম সম্রাট। তিনি টলেমীয় মিসরের সর্বশেষ সক্রিয় ফারাও ক্লিওপেট্রার প্রতি আকৃষ্ট হয়ে পড়েন। এবং তার গর্ভে সন্তান জন্মগ্রহণ করে।

গাল্লীয়া জয়ের সঙ্গে যা আটলান্টিক মহাসাগর এবং রাইনতে, রেস রোমান জনগণ শাসন প্রসারিত করেছিল, প্রথম বারের মত ব্রিটেন এবং জার্মানিদের আক্রমণের জন্য সেখানে রোমান সৈন্যবাহিনী নিয়ে যায় এবং স্পেন, গ্রিস, আফ্রিকা, মিশর এবং পন্তুসতেও যুদ্ধ করে।

তথ্যসূত্র
---------

আরও দেখুন
---------

* Gaius Julius Caesar  ওয়েব্যাক মেশিনে আর্কাইভকৃত ৪ নভেম্বর ২০১৫ তারিখে
* একটি টিকা থেকে অনলাইন দেওয়া।
* জার্মান জাতীয় লাইব্রেরী তালিকা (জার্মান)
* জুলিও চেসারের ইতিহাস।  ওয়েব্যাক মেশিনে আর্কাইভকৃত ৫ এপ্রিল ২০০৮ তারিখে
* বিবিসি ইতিহাস।
* Grey, D. The Assassination of Caesar  ওয়েব্যাক মেশিনে আর্কাইভকৃত ১ জুন ২০১৩ তারিখে, Clio History Journal, 2009.
"যারা ব্রাহ্মণ কুলে জন্মগ্রহণ করে একই সাথে ব্রাহ্মণ্য আচার এবং ক্ষত্রিয়ের পেশা রাজ্যশাসন ও যুদ্ধবিদ্যা অনুশীলন করে তাকে 'ব্রহ্মক্ষত্রিয়' বলে"। ব্রহ্মক্ষত্রিয় শব্দের অর্থ ব্রাহ্মণ শ্রেণীর যোদ্ধা। 
যে ব্রহ্মক্ষত্রিয় রাজা হতেন তারা **রাজন্যব্রাহ্মণ** হিসেবে পরিচিত হতেন। বাংলার সেন রাজবংশ ব্রহ্মক্ষত্রিয় রাজবংশ হিসেবে বর্ণিত।

*

### নামান্তর

*ক্ষত্রোপেত ব্রাহ্মণ*,*ব্রহ্মক্ষত্রিয়*,*রাজন্যব্রাহ্মণ*।

### হিন্দু শাস্ত্রে ব্রহ্মক্ষত্রিয়

মহাভারত এবং রামায়ণে এরূপ ব্যক্তির উল্লেখ আছে।

* অবতার পরশুরাম
* দ্রোণাচার্য
* অশ্বত্থামা
* বিশ্বামিত্র
* কল্কি অবতার কলি যুগের শেষে কল্কি অবতরণ করবেন। তিনি কলিযুগের অন্ধকার, অধঃপতন ও বিশৃঙ্খলতার সমাপ্তি ঘটাবেন। তিনি একটি নতুন একটি যুগ চক্রের শুরু করবেন। পুরাণে তাকে ব্রাহ্মণ যোদ্ধা বা **ব্রহ্মক্ষত্রীয়** হিসেবে বর্ণনা করা হয়েছে। ইত্যাদি।

### বাঙলায় ব্রহ্মক্ষত্রিয়

বাংলার ইতিহাসেও **ব্রহ্মক্ষত্রিয়** লক্ষনীয় সেন রাজবংশের দেওপাড়া শিলালিপিতে তাদেরকে ব্রহ্মক্ষত্রিয় বলে উল্লেখ করা হয়েছে।

### সিন্ধু ব্রহ্মক্ষত্রিয়

ব্রাহ্মণ মন্ত্রী চচ এ **সিন্ধু ব্রাহ্মণ রাজবংশ** (৬৩২খ্রিঃ-৭২৪খ্রিঃ) প্রতিষ্ঠা করেন।চচের পুত্রদ্বয় **সেন** পদবী ধারণ করে পরপর রাজা হয়েছিলেন। **চন্দ্রসেন** ও **দাহির সেন** রাজা হয়েছিলেন।দাইবুল, নিরুন, যিহওয়াল, ব্রাহ্মণাবাদ, আলাের প্রভৃতি অঞ্চল রাজা দাহির সেনের অধীন ছিল।

তথ্যসূত্র
---------

1. ↑  '**Indian Antiquary'** 1911 page 29
2. ↑  "অভূতপূর্ব সেন রাজ্য: এক অবিস্মরণীয় অধ্যায়"। *মানবজমিন*। সংগ্রহের তারিখ ২০২৩-০৬-০১।
3. 1 2  Wendy Doniger; Merriam-Webster, Inc (১৯৯৯)। *Merriam-Webster's Encyclopedia of World Religions*। Merriam-Webster। পৃষ্ঠা 629। আইএসবিএন 978-0-87779-044-0।
4. ↑  Ludo Rocher (২২ মার্চ ২০০৪)। Ralph M. Rosen, সম্পাদক। *Time and Temporality in the Ancient World*। UPenn Museum of Archaeology। পৃষ্ঠা 91–93। আইএসবিএন 978-1-931707-67-1।
5. ↑
6. ↑
7. ↑
8. ↑  TuDo (২০২২-০১-১৯)। "রাজা দাহির সেন" (ইংরেজি ভাষায়)। সংগ্রহের তারিখ ২০২২-০৭-২৪।
**রফিকুল ইসলাম সেখ** একজন বাংলাদেশী প্রকৌশলী ও শিক্ষাবিদ। তিনি রাজশাহী প্রকৌশল ও প্রযুক্তি বিশ্ববিদ্যালয়ের (রুয়েট) ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির সপ্তম উপাচার্য।

প্রাথমিক জীবন ও শিক্ষা
----------------------

রফিকুল ইসলাম সেখ সিরাজগঞ্জের রায়গঞ্জ পাইলট উচ্চ বিদ্যালয় থেকে ১৯৮৪ সালের মাধ্যমিক এবং সিরাজগঞ্জ সরকারি কলেজ থেকে ১৯৮৬ সালে উচ্চমাধ্যমিক পাস করেন। তিনি তৎকালীন বাংলাদেশ ইনস্টিটিউট অব টেকনোলজি (বিআইটি), রাজশাহী (বর্তমানে রুয়েট) এর ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগ থেকে ১৯৯০ সালে বিএসসি ইঞ্জিনিয়ারিং এবং ২০০১ সালে এমএস ইঞ্জিনিয়ারিং ডিগ্রি লাভ করেন। তিনি ২০১০ সালে জাপানের কিটামি ইনস্টিটিউট অব টেকনোলজি (কেআইটি) থেকে পিএইচডি ডিগ্রি অর্জন করেন।

কর্মজীবন
--------

রফিকুল ইসলাম ১৯৯৫ সালে বাংলাদেশ ইনস্টিটিউট অব টেকনোলজি (বিআইটি), রাজশাহী এর ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগে প্রভাষক হিসেবে যোগদান করেন এবং ১৯৯৯ সালে সহকারী অধ্যাপক হন। বিআইটি, রাজশাহী ২০০৩ সালে রাজশাহী প্রকৌশল ও প্রযুক্তি বিশ্ববিদ্যালয়ে (রুয়েট) উন্নীত হয়। ২০০৬ সালে তিনি রুয়েটের সহযোগী অধ্যাপক এবং ২০১১ সালে অধ্যাপক পদে পদোন্নতি পান।

তিনি রুয়েটের সিন্ডিকেট ও অ্যাকাডেমিক কাউন্সিলের সদস্য, ডিন, গবেষণা ও সম্প্রসারণ দফতরের পরিচালক, ছাত্র হলের প্রভোস্ট, বিভাগীয় প্রধানসহ বিভিন্ন গুরুত্বপূর্ণ পদে দায়িত্ব পালন করেছেন। এছাড়াও একাধিক বিশ্ববিদ্যালয়ে শিক্ষক নিয়োগ এবং শিক্ষা ও প্রশাসনিক বিভিন্ন কমিটিতে কাজ করার অভিজ্ঞতা রয়েছে তার।

রফিকুল ইসলাম সেখ ২০১৮ সালের ৩০ জুলাই পরবর্তী চার বছরের জন্য রাজশাহী প্রকৌশল ও প্রযুক্তি বিশ্ববিদ্যালয়ের উপাচার্য হিসেবে নিয়োগ পান।

গবেষণাকর্ম ও প্রকাশনা
---------------------

রফিকুল ইসলাম দেশীয় ও আন্তর্জাতিক জার্নালে অর্ধশতাধিক গবেষণা নিবন্ধ প্রকাশ ও শতাধিক সম্মেলনে গবেষণা প্রবন্ধ উপস্থাপন করেছেন। পিএইচডি ও স্নাতকোত্তর পর্যায়ের শিক্ষার্থীদের গবেষণা তত্ত্বাবধানের পাশাপাশি তিনি একাধিক গবেষণা জার্নালের রিভিউয়ার হিসেবে দায়িত্ব পালন করেন। দেশে ও বিদেশে বিভিন্ন সম্মেলনে উপস্থাপিত তার একাধিক প্রবন্ধ *বেস্ট পেপার* হিসেবে স্বীকৃত হয়েছে।

সদস্যপদ
-------

রফিকুল ইসলাম সেখ ইঞ্জিনিয়ার্স ইনস্টিটিউশন, বাংলাদেশ এর ফেলো এবং বিভিন্ন পেশাজীবী সংগঠনের সক্রিয় সদস্য।

পুরস্কার ও সম্মাননা
-------------------

সেখ শিক্ষা এবং গবেষণাকর্মের জন্য জাপান স্টুডেন্ট সার্ভিস অর্গানাইজেশন (জেএএসএসও) স্কলারশিপসহ একাধিক ফেলোশিপ ও বৃত্তি লাভ করেছেন।

তথ্যসূত্র
---------

1. 1 2  "রুয়েটের উপাচার্য হলেন অধ্যাপক রফিকুল ইসলাম"। *জাগোনিউজ২৪.কম*। ৩০ জুলাই ২০১৮। ৩১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ জুন ২০২১।
2. ↑  "রুয়েটের নতুন ভিসি ড. মো. রফিকুল ইসলাম শেখ"। *বাংলা ট্রিবিউন*। ৩০ জুলাই ২০১৮। সংগ্রহের তারিখ ৩০ জুন ২০২১। [*স্থায়ীভাবে অকার্যকর সংযোগ*]
3. ↑  "রুয়েটে নতুন ভিসি অধ্যাপক রফিকুল শেখ"। *দৈনিক যুগান্তর*। ৩০ জুলাই ২০১৮। সংগ্রহের তারিখ ৩০ জুন ২০২১।
4. 1 2 3  "Dr. Md. Rafiqul Islam Sheikh" [ডঃ মোঃ রফিকুল ইসলাম সেখ]। *রাজশাহী প্রকৌশল ও প্রযুক্তি বিশ্ববিদ্যালয়* (ইংরেজি ভাষায়)। সংগ্রহের তারিখ ৩০ জুন ২০২১।
**স্পেনীয় ফুটবল লিগ পদ্ধতি**তে বেশ কয়েকটি পেশাদার, আধা-পেশাদার এবং অ-পেশাদার লিগ রয়েছে যা উন্নয়ন এবং অবনমনের মাধ্যমে একত্রে আবদ্ধ। পুরুষদের ফুটবল লিগের পিরামিডের শীর্ষ দুই স্তর — প্রাইমেরা ডিভিসিয়ন (ওরফে লা লিগা) এবং সেগুন্ডা ডিভিসিয়ন (ওরফে লা লিগা ২) — লিগা ন্যাসিওনাল ডি ফুটবল প্রফেশনাল দ্বারা পরিচালিত হয়, যা রয়্যাল স্প্যানিশ ফুটবল ফেডারেশন (RFEF), স্পেনের ফুটবলের নিয়ন্ত্রক সংস্থা থেকে স্বাধীন আইনি মর্যাদা সহ একটি ক্রীড়া সংস্থা। অপরদিকে, মহিলাদের পিরামিডের শীর্ষ স্তর (লিগা এফ), দ্বিতীয় এবং তৃতীয় স্তর (প্রাইমেরা ফেডেরিসিওন এবং সেহুন্দা ফেডেরিসিওন) RFEF দ্বারা পরিচালিত হয়। নিম্ন স্তরগুলি (পুরুষদের পিরামিডের জন্য ৬ষ্ঠ এবং নীচে; মহিলাদের জন্য ৫ম এবং নীচে) আঞ্চলিক ফেডারেশনগুলি দ্বারা পরিচালিত হয়। স্পেনের ক্লাবগুলি ছাড়াও, এবং ১৯৯০ সালের খেলাধুলার আইনের ১৭ অতিরিক্ত বিধানের আওতায়, একটি স্প্যানিশ আঞ্চলিক ফেডারেশনের সাথে অধিভুক্ত অ্যান্ডোরান ক্লাবগুলিকে সিস্টেমে প্রতিযোগিতা করার অনুমতি দেওয়া হয়।

RFEF রিজার্ভ দলগুলিকে প্রধান লিগ পদ্ধতিতে প্রতিদ্বন্দ্বিতা করার অনুমতি দেয়, যেমনটি বেশিরভাগ ইউরোপীয় ঘরোয়া লিগের ক্ষেত্রে হয়। যাইহোক, রিজার্ভ দলগুলিকে তাদের সিনিয়র দলের মতো একই স্তরে প্রতিদ্বন্দ্বিতা করার অনুমতি দেওয়া হয় না এবং কোনও রিজার্ভ দল এইভাবে শীর্ষ ফ্লাইটে প্রতিযোগিতা করেনি।

পুরুষ
-----

| স্তর  | লিগ/ডিভিশন  |
| --- | --- |
|  | **পেশাদার লিগ** |
| ১ | **লা লিগা***২০ দল* |
|  | ↓↑ ৩টি দল |
| ২ | **সেহুন্দা দিভিসিওন**
*২২ দল* |
|  | ↓↑ ৪টি দল |
| ৩ | **প্রাইমেরা ফেডেরিসিওন***৪০ দল* (২টি গ্রুপ) |
| **গ্রুপ ১**  *২০ দল* | **গ্রুপ ২**  *২০ দল* |
|  | ↓↑ ১০টি দল |
| ৪ | **সেহুন্দা ফেডেরিসিওন***৯০ দল* (৫টি গ্রুপ) |
| **গ্রুপ ১**  *১৮ দল* | **গ্রুপ ২**  *১৮ দল* | **গ্রুপ ৩**  *১৮ দল* | **গ্রুপ ৪**  *১৮ দল* | **গ্রুপ ৫**  *১৮ দল* |
|  | ↓↑ ২৭ দল |
|  |  |
| ৫ | **তেরসেরা ফেডেরিসিওন***৩২৪ দল* (১৮টি গ্রুপ) |
| **গ্রুপ ১**  *১৮ দল* | **গ্রুপ ২**  *১৮ দল* | **গ্রুপ ৩**  *১৮ দল* | **গ্রুপ ৪**  *১৮ দল* | **গ্রুপ ৫**  *১৮ দল* | **গ্রুপ ৬**  *১৮ দল* | **গ্রুপ ৭**  *১৮ দল* | **গ্রুপ ৮**  *১৮ দল* | **গ্রুপ ৯**  *১৮ দল* | **গ্রুপ ১০**  *১৮ দল* | **গ্রুপ ১১**  *১৮ দল* | **গ্রুপ ১২**  *১৮ দল* | **গ্রুপ ১৩**  *১৮ দল* | **গ্রুপ ১৪**  *১৮ দল* | **গ্রুপ ১৫**  *১৮ দল* | **গ্রুপ ১৬**  *১৮ দল* | **গ্রুপ ১৭**  *১৮ দল* | **গ্রুপ ১৮**  *১৮ দল* |
|  | ↓↑ ৫০ দল |
|  | **অপেশাদার লিগ** |
| ৬ | **১ম আঞ্চলিক বিভাগ** |
| ৭ | **২য় আঞ্চলিক বিভাগ** |
| ৮ | **৩য় আঞ্চলিক বিভাগ** |
| ৯ | **৪র্থ আঞ্চলিক বিভাগ** |
| ১০ | **৫ম আঞ্চলিক বিভাগ** |

মহিলা
-----

| স্তর  | লিগ  |
| --- | --- |
|  | **পেশাদার লিগ** |
| ১ | **লিগা এফ***১৬ দল* |
|  | ↓↑ ২টি দল |
| ২ |  **প্রাইমেরা ফেডেরিসিওন***১৬ দল* |
|  | ↓↑ ৪টি দল |
| ৩ |  **সেহুন্দা ফেডেরিসিওন***৩২ দল* (২টি গ্রুপ) |
|  | ↓↑ ৬টি দল |
| ৪ | **প্রাইমেরা ন্যাসিওনাল***৬টি গ্রুপ, প্রতিটি ১৪ দলের* |
| ৫ | **আঞ্চলিক বিভাগ** |

যুব
---

| স্তর  | লিগ  |
| --- | --- |
| ১ | **অনার জুভেনাইল ডিভিশন**
(৭টি গ্রুপ) |
| 2 | **লিগা ন্যাসিওনাল জুভেনাইল**
(২১টি গ্রুপ) |
| ৩ | **আঞ্চলিক বিভাগ** |

তথ্যসূত্র
---------

1. ↑  Castelló, José I. (৬ অক্টোবর ২০১৭)। "'Club catalán busca liga competitiva para jugar'"। *Crónica Global* (স্পেনীয় ভাষায়) – El Español-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শঙ্কু মহারাজ**  (৭ মার্চ ১৯৩১ – ১৮ অক্টোবর ২০০৪; আসল নাম **জ্যোর্তিময় ঘোষদস্তিদার**) হলেন বাংলা সাহিত্যে সুপরিচিত ভ্রমণ কাহিনিকার।

জন্ম ও শিক্ষা জীবন
------------------

শঙ্কু মহারাজের জন্ম ১৯৩১ খ্রিস্টাব্দের ৭ই মার্চ অধুনা বাংলাদেশের বরিশালে। পিতার নাম হরিপদ ঘোষদস্তিদার। বাল্যকালে তার পড়াশোনা শুরু স্থানীয় ব্রজমোহন স্কুলে ও  ব্রজমোহন কলেজে।
দেশবিভাগের পর কলকাতায় চলে আসেন এবং কলকাতার বঙ্গবাসী কলেজ থেকে স্নাতক হন। এরপর কলকাতার এক সওদাগিরি অফিসে চাকরি নেন। তারপরে ১৯৬০ খ্রিস্টাব্দ থেকে ১৯৮৮ খ্রিস্টাব্দ পর্যন্ত সরকারি অফিসে কাজ করেন। কিন্তু তিনি ব্যক্তিগত জীবনে পর্বতারোহী ছিলেন।বহুবার হিমালয় অভিযানে গেছেন। ট্রেকিংএ বেরিয়ে পড়তেন। ১৯৯০ খ্রিস্টাব্দ হতে ১৯৯৬ খ্রিস্টাব্দ পর্যন্ত তিনি পশ্চিমবঙ্গ ভ্রমণ উন্নয়ন নিগমের মনোনীত সদস্য ছিলেন।

সাহিত্যকর্ম
-----------

শঙ্কু মহারাজ তার অনবদ্য রচনায় সমৃদ্ধ করেছেন বাংলার ভ্রমণ সাহিত্য সম্ভার। তিনি দীর্ঘ সাতাশ বছরের সাহিত্য জীবনে চল্লিশটিরও বেশি ভ্রমণ-সাহিত্য রচনা করেছেন।
প্রথম ভ্রমণ বৃত্তান্ত সংবলিত বইটি হল 'বিগলিত করুণা জাহ্নবী যমুনা'। হিমালয়কে নিয়ে তার পনেরোটি ভ্রমণ কাহিনী। তার মধ্যে শেষ খানি হল ব্রহ্মলোকে।

রচনাসম্ভার
----------

শঙ্কু মহারাজে প্রকাশিত গ্রন্থগুলির মধ্যে উল্লেখযোগ্য হল -

* 'বিগলিত করুণা জাহ্নবী যমুনা'
* 'হিমালয়'(৫ টি খণ্ড)
* 'শঙ্কু মহারাজের শ্রেষ্ঠ গল্প'
* 'ত্রিপুরা-তীর্থে '
* 'ভ্রমণে ভারত' (উত্তর-পূর্ব পর্ব)
* 'দখিন-দেশে'
* 'দেশের মাটি'
* 'গজমোতি গোয়া'
* 'এক ফরাশী নগরে'
* 'মায়াময় মেঘালয় '(অখণ্ড)
* 'মধুবৃন্দাবনে'(অখণ্ড)
* 'বৈষ্ণোদেবীর দরবারে'
* 'বেলজিয়াম থেকে বাভেরিয়া'
* 'উর্বশী এথেন্স'
* 'যদি গ্রহণ না হ'ত'
* 'কুম্ভমেলায়'
* 'অমরতীর্থ অমরনাথ '
* 'হিমতীর্থ হিমাচল'
* 'রাজভূমি রাজস্থান'
* 'পুণ্যতীর্থ প্রভাস'
* 'বেলাভূমি লাহূল'
* 'গঙ্গাযমুনার দেশে'
* 'ভাঙা দেউলের দেবতা'
* 'দ্বারকা ও প্রভাসে'
* 'অলকাপুরী আসাম'
* অমরাবতী আসাম'
* 'চতুরঙ্গীর অঙ্গনে'
* 'ব্রহ্মলোকে'
* 'সংহতি : পথে পথে'
* 'চরণরেখা'
* 'গঙ্গাসাগর'
* 'নীল দুর্গম'
* 'তমসার তীরে তীরে'
* 'সোনা সুরা ও সাকী'
* 'পঞ্চপ্রয়াগ'
* 'যুদ্ধং শরণং গচ্ছামি'

মৃত্যু
------

শঙ্কু মহারাজ তথা জ্যোতির্ময় ঘোষদস্তিদার ৭৩ বৎসর বয়সে ২০০৪ সালের ১৮ অক্টোবর কলকাতায় মৃত্যুবরণ করেন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*,দ্বিতীয় খণ্ড, সাহিত্য সংসদ, কলকাতা,জানুয়ারি ২০১৯, পৃষ্ঠা ৩৬৮-৩৬৯, আইএসবিএন ৯৭৮-৮১-৭৯৫৫-২৯২-৬
2. ↑  দে'জ পাবলিশিং,কলকাতা, জুন ২০১৮
**স্বর্ণসংখ্যা** বা **গোল্ড নম্বর** হল একটি প্রতিরক্ষামূলক কোলয়েডের ন্যূনতম ওজন (মিলিগ্রামে), যখন একটি ১০% সোডিয়াম ক্লোরাইড দ্রবণ এর সাথে উহার ১ মিলিলি দ্রবণ যোগ করা হলে একটি স্ট্যান্ডার্ড গোল্ড সলের ১০ মিলিলি জমাট বাঁধা (কোয়াগুলেশন) প্রতিরোধ করতে হয়। এটি প্রথম ১৯০১ সালে রিচার্ড অ্যাডলফ জিগমন্ডি ব্যবহার করেছিলেন।

একটি বৈদ্যুতিক দ্বৈত স্তর সাধারণত সোনার সল কণাগুলিতে উপস্থিত থাকে, যার ফলে কণাগুলির মধ্যে স্থিরতড়িৎ বিকর্ষণ হয়। সোডিয়াম ক্লোরাইড আয়ন এই বৈদ্যুতিক দ্বি-স্তরকে ব্যাহত করে, যার ফলে জমাট বাঁধে।

সোনার সল জমাট বাঁধার ফলে কণার আকার বৃদ্ধি পায়, যা লাল থেকে নীল বা বেগুনি রঙের পরিবর্তন দ্বারা নির্দেশিত হয়। সোনার সংখ্যা যত বেশি হবে, কোলয়েডের প্রতিরক্ষামূলক শক্তি তত কম হবে, কারণ জমাট বাধাতে প্রচুর পরিমাণে কলয়েড প্রয়োজন।

নিচে কিছু কলয়েডের স্বর্ণ সংখ্যা দেওয়া হল

| প্রতিরক্ষামূলক কোলয়েড | স্বর্ণসংখ্যা |
| --- | --- |
| জিলাটিন | ০.০০৫−.০১ |
| হিমোগ্লোবিন | ০.০৩−০.০৭ |
| ডিমের অ্যালবুমিন | ০.১৫−০.২৫ |
| আলুর শ্বেতসার | ২০−২৫ |
| গাম আরবি | ০.১৫−০.২৫ |
| কেসিন | ০.০১−০.০২ |
| সোডিয়াম ওলিয়েট | ১−৫ |
| ডেক্সট্রিন | ১২৫−১৫০ |
|

তথ্যসূত্র
---------

1. ↑  Hadkar, Dr U. B.। *Physical Pharmacy* (ইংরেজি ভাষায়)। Nirali Prakashan। আইএসবিএন 978-81-85790-34-3।
**বাংলাদেশ নৌবাহিনী টাগ** (সংক্ষেপেঃ বানৌটা) **পশুর** বাংলাদেশ নৌবাহিনীর একটি হালদা-শ্রেণীর টাগবোট। এই জাহাজটিকে **রবার্ট অ্যালান লিমিটেড, কানাডা** এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। **রামপার্টস ৩২০০** সিরিজের উপর ভিত্তি করে নির্মিত জাহাজটি বহিঃনোঙ্গরে ও পোতাশ্রয়ে সাবমেরিনের নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায় ৬ সেপ্টেম্বর, ২০১৫ সালে বাংলাদেশ নৌবাহিনীর অধীনস্থ খুলনা শিপইয়ার্ডে জাহাজটির নির্মাণকাজ শুরু হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে **রবার্ট অ্যালান লিমিটেড, কানাডা**। জাহাজটি নির্মাণে প্রয়োজনীয় সরঞ্জাম ও উপকরণ সরবরাহ করে **গ্রেড ওয়ান মেরিন শিপইয়ার্ড, মালয়েশিয়া**। এছাড়াও সম্পূর্ণ প্রজেক্ট ডিজাইন, সাপ্লাই এবং লজিস্টিক ম্যানেজমেন্ট সম্পন্ন করে দেশীয় প্রতিষ্ঠান **গোল্ডেন মেরিটাইম টেকনোলজি, ঢাকা**। অবশেষে ৮ নভেম্বর, ২০১৭ সালে গণপ্রজাতন্ত্রী বাংলাদেশের মহামান্য রাষ্ট্রপতি মোঃ আব্দুল হামিদ **বানৌটা পশুর** জাহাজটিকে নৌবাহিনীতে কমিশন করেন। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি **ব্যুরো ভেরিটাস (বিভি)** এর নীতিমালা অনুসরন করে জাহাজটি নির্মিত হয়।

বৈশিষ্ট্য ও যান্ত্রিক কাঠামো
----------------------------

**বানৌটা পশুর** জাহাজটির দৈর্ঘ্য ৩২ মিটার (১০৫ ফু), প্রস্থ ১১.৬ মিটার (৩৮ ফু) এবং গভীরতা ৫.৩৬ মিটার (১৭.৬ ফু)। এটি কানাডা এবং মালয়েশিয়ান কারিগরি সহায়তায় খুলনা শিপইয়ার্ডে নির্মিত হয়। জাহাজটিতে রয়েছে ২টি ২,৫০০ অশ্বশক্তি (১,৯০০ কিওয়াট) ক্যাটারপিলার ডিজেল ইঞ্জিন, ২টি এএসডি রোলস রয়েস প্রপালশন এবং ২টি ৮৬ কিলোওয়াটের ক্যাটারপিলার জেনারেটর। যার ফলে জাহাজটি সর্বোচ্চ ১২ নট (২২ কিমি/ঘ; ১৪ মা/ঘ) গতিতে চলতে সক্ষম।

তথ্যসূত্র
---------

1. ↑  "মহামান্য রাষ্ট্রপতি খুলনা শীপইয়ার্ডে নির্মিত সর্ববৃহৎ যুদ্ধজাহাজ দুর্গম ও নিশান এবং সাবমেরিন টাগ পশুর ও হালদা নৌবহরে কমিশনিং করলেন"। *আইএসপিআর*। ২০২১-১১-২৮ তারিখে মূল থেকে আর্কাইভ করা। সংগ্রহের তারিখ ২০২১-১১-২৮।
2. ↑  "2 X SUBMARINE TUG"। *web.archive.org*। সংগ্রহের তারিখ ২০২২-১১-১৬।
3. ↑  "দেশেই তৈরী হলো নৌ-বাহিনীর জন্য বড় ২টি যুদ্ধ জাহাজ"। ২৭ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২২।
4. ↑  "2 × Submarine Handling Tug for Bangladesh Navy"। *www.facebook.com*। ২০২৩-০৭-১৪ তারিখে মূল থেকে আর্কাইভ করা। সংগ্রহের তারিখ ২০২২-০৬-১৭।
5. ↑  "বাংলাদেশ নৌবাহিনীর অত্যাধুনিক টাগবোট || PASSUR"। ২৬ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২৩।
6. ↑  "bangladas port ship বন্দরের বিশাল বিশাল জাহাজ কিভাবে মালামাল নেয় কন্টেইনারবাহী জাহাজ কর্ণফুলী নদীতে"। ২৬ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২৩।
7. ↑  "Bangladesh its first station submarine base. cox bazer pekua bns sheik hasina naval"। ২ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৯ জুন ২০২৩।
8. ↑  eschneider (২০২২-০৬-২৭)। "Designing Tugs for Navies"। *Robert Allan Ltd.* (ইংরেজি ভাষায়)। ২০২৩-০৬-২৩ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৩।

প্রবেশদ্বার: বাংলাদেশ বাংলাদেশ সামরিক বাহিনী
**পিস টিভি চীনা-ম্যান্ডারিন**(ইংরেজি: Peace TV Chinese) (মাঝে মাঝে হিসেবে লেখা  সরলীকৃত চীনা : 和平卫视中文频道 ; ঐতিহ্যগত চীনা : 和平衛視中文頻道 ; পিনয়িন : *Hépíng wèishì zhōngwén* ) একটি

চীনা ভাষার ইসলাম ধর্মীয় টেলিভিশন নেটওয়ার্ক । পিস টিভির অনুষ্ঠানমালা ম্যান্ডারিন মধ্যে এবং কিছু ডাব করা হয় ইংরেজি ভাষা এবং অনুষ্ঠান প্রচার করা হয় ফ্রি-টু-এয়ার । প্রতিষ্ঠাতা এবং সভাপতি "পিস টিভি চীনা" হল জাকির নায়েক ,   ইসলাম ধর্মের একজন প্রচারক মুম্বাই, ভারত ।

বর্ণনা
------

২৯ ডিসেম্বর ২০১৫ সাল থেকে, পিস টিভি চীনা চ্যানেল বিশ্বব্যাপী প্রচার করা হয়েছে তবে প্রধানত এশিয়া , মধ্য প্রাচ্য এবং অস্ট্রেলিয়ায় ।  ২১ শে জানুয়ারী ২০১৫ সাল থেকে এর প্রথম কোন চ্যানেল, পিস টিভি এশিয়া , ইউরোপ , আফ্রিকা , অস্ট্রেলিয়া এবং উত্তর আমেরিকা সহ বিশ্বের ২০০ টিরও বেশি দেশে  প্রচার করা হয়েছে ।  ২০০৯ সালে, পিস টিভি উর্দু চালু হয়েছিল, যা বিশেষ করে বিশ্বের উর্দু -দর্শকদের জন্য উৎসর্গীয় । এর স্লোগান,চীনা : 人性 的 解决 方案 ; পিনয়িন : *রানক্সিং ডি জিঞ্জুé ফাং'àন* ; আক্ষরিক: 'মানবতার জন্য সমাধান', ইংরেজিতে পিস টিভি দ্বারা ব্যবহৃত স্লোগানের একটি অনুবাদ। দু'বছরের পরে, ২২ এপ্রিল ২০১১, পিস টিভি নেটওয়ার্কের তৃতীয় টিভি চ্যানেল, পিস টিভি বাংলা বাংলার দর্শকদের জন্য চালু করা হয়েছিল। পিস টিভি নেটওয়ার্ক লাইভ ইভেন্টগুলি,  প্রাপ্তবয়স্কদের এবং যুবকদের জন্য বক্তৃতা অনুষ্ঠানের পাশাপাশি শিশুদের জন্য শিক্ষামূলক প্রোগ্রামগুলিকে অন্তর্ভুক্ত করে। এর সভাপতি জাকির নায়েক প্রায়শই এটিকে একটি "এডুয়েনমেন্ট চ্যানেল" বলে অভিহিত করেন।
**মুরিঙ্গোথুমালিল সন্তোষ কুমার** (জন্ম ১২ মে ১৯৭৫) একজন ভারতীয় পেশাদার ফুটবল রেফারি যিনি প্রাথমিকভাবে আই-লিগ এবং ইন্ডিয়ান সুপার লিগে দায়িত্ব পালন করেন।

২০১২ সালে ঘোষণা করা হয়েছিল যে কুমার অল ইন্ডিয়া ফুটবল ফেডারেশন কর্তৃক পেশাদার হওয়া ভারতের তিনজন রেফারির একজন হবেন।

ব্যক্তিগত জীবন এবং কর্মজীবন
---------------------------

কেরালায় জন্মগ্রহণকারী কুমার এমন একটি গ্রামে বেড়ে ওঠেন যেটি ফুটবলের প্রতি খুব উত্সাহী ছিল।  তিনি ছোট স্থানীয় ক্লাবের হয়ে খেলেছেন, প্রতি ম্যাচে ২০০ রুপি আয় করেছেন।  যদিও অবশেষে, আঘাত এবং আর্থিক সমস্যার কারণে, কুমারকে ফুটবল খেলা ছেড়ে দিতে হয়েছিল, পরিবর্তে, খেলার রেফারির দিকে মনোনিবেশ করেছিলেন।  ১৯৯০-এর দশকে তিনি স্থানীয় গ্রামীণ খেলায় রেফারি হিসেবে কাজ শুরু করেন। তিনি ১৯৯৬ সালে রেফারিংয়ের জন্য তার লিখিত ও শারীরিক পরীক্ষায় উত্তীর্ণ হন  কুমার স্থানীয় এবং আঞ্চলিক পর্যায়ে ম্যাচের রেফারি করা শুরু করেন কিন্তু পরীক্ষায় উত্তীর্ণ হওয়ার পর তার বিল পরিশোধের জন্য অন্যান্য চাকরিও নেন। 

২০০৪ সালে কুমার একটি জাতীয় স্তরের রেফারি হয়েছিলেন, তবে কাজের প্রতিশ্রুতির কারণে, কাজের প্রতিশ্রুতির কারণে তাকে যে সমস্ত ম্যাচে দায়িত্ব দেওয়া হয়েছিল সেগুলিতে কখনই দায়িত্ব পালন করতে পারেননি।  যাইহোক, ২০১২ সালে, ঘোষণা করা হয়েছিল কুমার, সিআর শ্রীকৃষ্ণ এবং প্রতাপ সিং- এর সাথে, অল ইন্ডিয়া ফুটবল ফেডারেশনের পেশাদার রেফারি হবেন এবং এইভাবে আগের চেয়ে বেশি অর্থ উপার্জন করবেন। 

কুমার ৭ অক্টোবর ২০১২-এ স্পোর্টিং গোয়া এবং ইস্টবেঙ্গলের মধ্যে একটি ম্যাচে পেশাদার হিসাবে তার প্রথম ম্যাচে রেফার করেন। তিনি দুটি হলুদ কার্ড ড্র করেন - প্রতিটি পক্ষের জন্য একটি - ম্যাচটি ০–০ তে শেষ হয়েছিল। 

কুমার বায়ার্ন মিউনিখ এবং ভারতের মধ্যকার ম্যাচেও রেফার করেছিলেন যেখানে বায়ার্ন মিউনিখ ৪-০ ব্যবধানে জিতেছিল। 

১৩ ফেব্রুয়ারী ২০১৫-এ ঘোষণা করা হয়েছিল যে কুমার ২০১৪ সালের জন্য এআইএফএফ সেরা রেফারির পুরস্কার জিতেছেন। জবাবে, কুমার বলেন, "আমরা মাঠে ভালো পারফর্ম করার চেষ্টা করেছি। আমি রেফারিং উপভোগ করি। আমি এআইএফএফ এবং কেরালা ফুটবল অ্যাসোসিয়েশনকে তাদের সমস্ত সমর্থনের জন্য ধন্যবাদ জানাতে চাই। আমি আমার সমস্ত সহকর্মীকেও ধন্যবাদ জানাতে চাই"।

তথ্যসূত্র
---------

1. ↑  Koshie, Nihal (৫ অক্টোবর ২০১২)। "Kerala auto driver is now AIFF referee"। *Indian Express*। সংগ্রহের তারিখ ১৩ ফেব্রুয়ারি ২০১৫।
2. 1 2  "Football kept him going despite the tough times"। *Rediff*। সংগ্রহের তারিখ ১৩ ফেব্রুয়ারি ২০১৫।
3. 1 2 3 4 5 6  "From the paddy field to I-league matches"। *Rediff*। সংগ্রহের তারিখ ১৩ ফেব্রুয়ারি ২০১৫।
4. ↑  "Sporting Goa 0-0 East Bengal"। *Soccerway*। সংগ্রহের তারিখ ১৩ ফেব্রুয়ারি ২০১৫।
5. ↑  "India football awards presented"। *New Kerala*। সংগ্রহের তারিখ ১৩ ফেব্রুয়ারি ২০১৫।

বহিসংযোগ
--------

* ফুটবল ডাটাবেস প্রোফাইল

* সকারওয়ে
**ক্লারা অ্যারেনা ব্রাউনার** (২৯ আগস্ট ১৯২৯ - ৪ অক্টোবর ১৯৯১) ১৯৫০-এর দশকের মাঝামাঝি মেমফিস, টেনেসির একমাত্র আফ্রিকান-আমেরিকান নারী চিকিৎসক ছিলেন।

জীবনের প্রথমার্ধ
----------------

একজন শিশু চিকিৎসক এবং একজন নিবন্ধিত নার্সের কন্যা, ব্রাউনার জর্জিয়ায় জন্মগ্রহণ করেন এবং মেমফিসে বেড়ে ওঠেন এবং মানসাস হাই স্কুলে পড়াশোনা করেন।  তার বাবা-মা হলেন ডঃ জেফ ব্রাউনার এবং রেনা ডার্ডেন ব্রাউনার।   ব্রাউনারের একটি ছোট বোন ছিল যার নাম আলফা ব্রাউনার-ফ্লয়েড, একজন বিশ্ববিখ্যাত সোপ্রানো অপেরা গায়ক।   তিনি তার স্নাতক শিক্ষার জন্য স্পেলম্যান কলেজে যোগদান করেন, তারপরে মেডিকেল স্কুলের জন্য টেনেসির ন্যাশভিলে চলে যান এবং ১৯৫৪ সালে মেহেরি মেডিকেল কলেজ থেকে স্নাতক হয়ে তার বাবার পদাঙ্ক অনুসরণ করেন।

কর্মজীবন
--------

তার আলমা ম্যাটার, মেহারির হাবার্ড হাসপাতালে এক বছরব্যাপী ইন্টার্নশিপের পর, ব্রাউনার মেমফিসে ফিরে আসেন, যেখানে তিনি বিভিন্ন হাসপাতালে শিশুরোগ অনুশীলন করেন।

পরবর্তী জীবন
------------

১৯৮৯ সালে, তিনি মেমফিস থিওলজিক্যাল সেমিনারিতে ধর্মতত্ত্ব অধ্যয়ন শুরু করেন এবং ১৯৯১ সালে তার মৃত্যুর আগ পর্যন্ত অধ্যয়ন চালিয়ে যান

তথ্যসূত্র
---------

1. ↑  "Dr Clara Arena Brawner (1929-1991) - Find A Grave..."। *www.findagrave.com*। সংগ্রহের তারিখ ২০১৭-১২-০৫।
2. ↑  McCleave, Benjamin F. (মার্চ ১৯৬৬)। "Memphis Honors Dr. Wheelock A. Bisson": 134–136। আইএসএসএন 0027-9684। পিএমসি 2611068 অবাধে প্রবেশযোগ্য।
3. ↑  *Jet* (ইংরেজি ভাষায়)। Johnson Publishing Company। ১৯৬১-১০-২৬।
4. 1 2  DeCosta-Willis, Miriam (2008). Notable Black Memphians. Amherst, NY: Cambria Press. pp. 48–50. আইএসবিএন ৯৭৮১৬২১৯৬৮৬৩৪.
5. ↑  *Jet* (ইংরেজি ভাষায়)। Johnson Publishing Company। ১৯৬৫-১২-১৬।
6. ↑  Smith, Karen Manners; Koster, Tim (২০১৬-১১-০৩)। *Time It Was: American Stories from the Sixties* (ইংরেজি ভাষায়)। Routledge। আইএসবিএন 9781315509273।
7. 1 2 3  a b "Dr. Clara Arena Brawner". Changing the Face of Medicine. National Library of Medicine. Retrieved February 26, 2016.
**ইদাক্কা**
***ইদাক্কা*** (মালয়ালম: ഇടയ്ക്ക, আক্ষরিক অর্থে *মাঝখানে*), এছাড়াও লেখা হয় **এদায়ক্কা** বা **এদাক্কা**, হল দক্ষিণ ভারতের কেরালার বালি ঘড়ি আকৃতির একটি ড্রাম। এটি পঞ্চবাদ্যম এবং সোপানা সঙ্গীতম পরিবেশনার জন্য ব্যবহৃত একটি যন্ত্র। এটি ছন্দ ধরে রাখার চেয়ে বাদ্যযন্ত্রের কাজ বেশি করে এবং বিশ্বাস করা হয় যে এটি ভগবান নটরাজ (ভগবান শিব) পৃথিবীতে পাঠিয়েছেন। এটি কেরালার সবচেয়ে পূজিত বাদ্যযন্ত্র হিসাবে বিবেচিত হয় এবং এটি দেব বাদ্যম নামে পরিচিত। এই সহজ ঘাত বাদ্য যন্ত্রটি বিস্তৃত ভারতের ডমরুর মতো। ডমরুতে গিঁটযুক্ত দড়ি দিয়ে অনুরনকের গায়ে আঘাত করা হয়, কিন্তু ইদাক্কা একটি লাঠি দিয়ে বাজানো হয়। ডমরুর মতো, ইদাক্কার মধ্যস্থলের দড়ি চেপে ধরে স্বরতীক্ষ্ণতা বাঁকানো যেতে পারে (একটি ধ্বনি অন্য ধ্বনির ওপর দিয়ে যাওয়া)। ইদাক্কা যন্ত্রটিকে বাম কাঁধের উপর ঝোলানো হয় এবং যন্ত্রের ডান দিকে একটি পাতলা বাঁকানো লাঠি দিয়ে আলতোভাবে আঘাত করা হয়।

ব্যুৎপত্তি
----------

মনে করা হয় যে শব্দটি এসেছে মালয়ালম শব্দ *ইদাক্কু* থেকে, যার অর্থ "কেন্দ্র"। শব্দটি মন্দিরের দেব মূর্তি এবং ভক্তদের মধ্যে বাদ্যযন্ত্রটির অবস্থানকে নির্দেশ করতে বলা হয়।

শ্রী চেন্দামঙ্গলম উন্নিকৃষ্ণ মারার ইদাক্কা বাদ্যরত শিল্পী - মাঝখানে।

গঠন
---

কথা বলা ড্রামের মতোই, ইদাক্কার দুই পাশের দুই খোলা মুখ দুটি বৃত্তাকার পাতলা পরদা দিয়ে ঢাকা থাকে। এদের প্রত্যেকটিই একটি বৃত্তাকার বলয়ের সাহায্যে আটকানো থাকে। দুই পাশের এই দুটি পরদার মাঝে বালি ঘড়ি আকারের মূল কাঠামোটি থাকে। দুই পাশের দুই বলয় দড়ি দিয়ে এমনভাবে বাঁধা থাকে যাতে সে দুটি একে অপরকে নিজের দিকে টেনে রাখে। জালের মতো প্রাকৃতিক তন্তু দিয়ে তৈরি দড়িগুলি ড্রামের দুদিকের খোলা মুখ জুড়ে, মুখের নিচের দিকে প্রসারিত থাকে। ড্রামের দুই মুখের ব্যাস কাঠামোর ব্যাসের চেয়ে বড় হওয়া অস্বাভাবিক নয়, ফলে ড্রামের খোলা মুখের দুই দিক কেন্দ্রবিন্দু থেকে কিছুটা সরে থাকে।

ধ্বনিবিদ্যা
-----------

ইদাক্কা হল একটি ছোট, উচ্চ স্বরতীক্ষ্ণতাযুক্ত ড্রাম যার নির্দিষ্ট স্বরতীক্ষ্ণতা আছে। জালের মতো তন্তুগুলি ড্রামের মুখের দিকের কম্পিত পরদার সাথে এমনভাবে যুক্ত হয়, যা দিয়ে যন্ত্রের স্বরতীক্ষ্ণতা নির্ধারিত হয়। যন্ত্রের চারপাশে দড়ি চেপে বিভিন্ন স্বরতীক্ষ্ণতা পাওয়া যেতে পারে, এগুলি দুপাশের পরদার টানের পরিমাণের পরিবর্তন করে।

আরও দেখুন
---------

* ডমরু
* পাণ্ডি মেলম
* পাঞ্চারি মেলম
* তায়ম্বক
* পঞ্চবাদ্যম
* ত্রিপুনিথুর কৃষ্ণদাস
* কথা বলা ড্রাম, পশ্চিম আফ্রিকার বালি ঘড়ি আকৃতির একটি ড্রাম।

তথ্যসূত্র
---------

1. ↑  "Idakka"। সংগ্রহের তারিখ ২৩ ফেব্রুয়ারি ২০২২।
2. ↑  "It is God's own instrument"। সংগ্রহের তারিখ ২৩ ফেব্রুয়ারি ২০২২।
3. ↑  "Idakka"। সংগ্রহের তারিখ ২৩ ফেব্রুয়ারি ২০২২।
4. ↑  Deva, Bigamudre Chaitanya (১৯৯৫)। *Indian Music* (ইংরেজি ভাষায়)। Taylor & Francis। আইএসবিএন 9788122407303। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Jose, Kevin; Chatterjee, Anindya; Gupta, Anurag (এপ্রিল ২০১৮)। "Acoustics of Idakkā: An Indian snare drum with definite pitch"। *The Journal of the Acoustical Society of America*। **143** (5): 3184–3194। ডিওআই:10.1121/1.5038111। পিএমআইডি 29857748। বিবকোড:2018ASAJ..143.3184J। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ইদাক্কা** সংক্রান্ত মিডিয়া রয়েছে।

টেমপ্লেট:Indian musical instruments
টেমপ্লেট:Culture of Kerala
**তারিক আহমদ করিম** একজন বাংলাদেশী কূটনীতিবিদ। তিনি মার্কিন যুক্তরাষ্ট্র ও ভারতে বাংলাদেশের রাষ্ট্রদূত হিসেবে দায়িত্ব পালন করেছেন। ২০২৩ সালের মার্চ থেকে স্বল্প সময়ের জন্য তিনি বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজ এর চেয়ারম্যান হিসেবে দায়িত্ব পালন করেন।

শিক্ষাজীবন
----------

তারিক করিম ১৯৬০ সালে সেন্ট গ্রেগরিজ স্কুল থেকে মাধ্যমিক ও ১৯৬২ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর তিনি ঢাকা বিশ্ববিদ্যালয়ে ইংরেজি বিভাগে ভর্তি হন এবং সেখান থেকে ১৯৬৫ সালে স্নাতক ডিগ্রি অর্জন করে কর্মজীবনে প্রবেশ করেন। পরবর্তীতে তিনি যুক্তরাষ্ট্রের মেরিল্যান্ড বিশ্ববিদ্যালয়, কলেজ পার্ক থেকে স্নাতকোত্তর ডিগ্রি লাভ করেন।

কর্মজীবন
--------

১৯৬৫ সালে নটর ডেম কলেজে ইংরেজি বিভাগের শিক্ষক হিসেবে কর্মজীবন শুরু করেন তারিক করিম। এরপর ১৯৬৭ সালে তিনি পাকিস্তান ফরেন সার্ভিসে যোগ দেন।

১৯৯৫ থেকে ১৯৯৭ সাল পর্যন্ত তারিক অতিরিক্ত পররাষ্ট্র সচিব হিসেবে দায়িত্ব পালন করেন। ১৯৯৬ সালে গঙ্গার পানি বণ্টন আলোচনায় বাংলাদেশের হয়ে অংশগ্রহণ করেন এবং একটি ৩০ বছর মেয়াদি চুক্তি স্বাক্ষর করতে সক্ষম হন। ১৯৯৮ সালে তিনি বাংলাদেশ ফরেন সার্ভিস থেকে অবসর গ্রহণ করেন।

তারিক দক্ষিণ আফ্রিকায় বাংলাদেশের হাইকমিশনার ছিলেন। তিনি বতসোয়ানা, লেসোথো এবং নামিবিয়াতেও বাংলাদেশের প্রতিনিধিত্ব করেছেন।

২০০৯ সালের ১১ আগস্ট দিল্লির রাষ্ট্রপতি ভবনে ভারতের রাষ্ট্রপতি প্রতিভা পাটিলের কাছে পরিচয়পত্র পেশ করছেন তারিক করিম।
২০০১ সালের এপ্রিলে তারিক করিম যুক্তরাষ্ট্রে বাংলাদেশের রাষ্ট্রদূত নিযুক্ত হন। ২০০২ সালের জানুয়ারি পর্যন্ত তিনি এ দায়িত্ব পালন করেন। সৈয়দ হাসান আহমদ তার স্থলাভিষিক্ত হন।

২০০৯ সালে তিনি ভারতে বাংলাদেশের হাই-কমিশনার হিসেবে লিয়াকত আলী চৌধুরীর স্থলাভিষিক্ত হন। ২০১৪ সাল পর্যন্ত তিনি এ পদে অধিষ্ঠিত ছিলেন।

তারিক ইন্ডিপেন্ডেন্ট বিশ্ববিদ্যালয়ের *সেন্টার ফর বে অব বেঙ্গল স্টাডিজ*-এর পরিচালক হিসেবে কাজ করছেন। ২০২১ সালের জানুয়ারিতে তিনি কসমস ফাউন্ডেশনে উপদেষ্টা হিসেবে যোগদান করেন।

আরও দেখুন
---------

* মোহাম্মদ জিয়াউদ্দিন
* ইকবাল মাহমুদ (কর্মকর্তা)

তথ্যসূত্র
---------

1. ↑  Dhakatimes24.com। "বাংলাদেশ ইনস্টিটিউট অব ইন্টারন্যাশনালের চেয়ারম্যান হলেন সাবেক রাষ্ট্রদূত তারিক করিম"। *Dhakatimes News*। সংগ্রহের তারিখ ২০২৩-০৩-১৩।
2. 1 2  করিম, তারিক (১৯ সেপ্টেম্বর ২০২০)। "ফাদার টিমের স্মরণে"। *ইত্তেফাক*। সংগ্রহের তারিখ ১১ এপ্রিল ২০২২।
3. 1 2  "Ambassador Ahmad Tariq Karim"। *বাংলাদেশের দূতাবাস, ওয়াশিংটন ডিসি* (ইংরেজি ভাষায়)। সংগ্রহের তারিখ ১১ এপ্রিল ২০২২।
4. 1 2  "Bangladesh names former diplomat Karim as new envoy to India"। *হিন্দুস্তান টাইমস* (ইংরেজি ভাষায়)। ২৪ জুন ২০০৯। সংগ্রহের তারিখ ১১ এপ্রিল ২০২২।
5. ↑  "ভারতে বাংলাদেশের নতুন হাইকমিশনার মুহম্মদ ইমরান"। *জাগো নিউজ*। ১১ নভেম্বর ২০১৯। সংগ্রহের তারিখ ১১ এপ্রিল ২০২২।
6. ↑  তারান্নুম, সৈয়দা আফরিন (২১ সেপ্টেম্বর ২০২০)। "IUB's project discusses significance of Bay of Bengal in post Covid-19 world"। *ডেইলি স্টার* (ইংরেজি ভাষায়)। সংগ্রহের তারিখ ১১ এপ্রিল ২০২২।
7. ↑  "Ambassador Karim joins Cosmos Foundation as Honorary Advisor Emeritus"। *ঢাকা কুরিয়ার* (ইংরেজি ভাষায়)। সংগ্রহের তারিখ ১১ এপ্রিল ২০২২।

বহিঃসংযোগ
---------


উইকিমিডিয়া কমন্সে **তারিক আহমদ করিম** সংক্রান্ত মিডিয়া রয়েছে।

* যুক্তরাষ্ট্রে বাংলাদেশের দূতাবাসের ওয়েবসাইটে আহমেদ তারিক করিম
**ফণীন্দ্রনাথ ঘোষ** (২০ মার্চ ১৯১৮ - ১৯৯২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন সংগ্রামী। যুগান্তর দলের সদস্য ফণীন্দ্রনাথ  জিতেন্দ্রনাথ লাহিড়ীর সহযোগী হয়ে একদিকে বৈপ্লবিক ক্রিয়াকলাপে এবং পরবর্তীতে স্বদেশী উদ্যোগ গড়তে কাজ করেন।

জীবনী
-----

ফণীন্দ্রনাথ ঘোষ  ব্রিটিশ ভারতের অধুনা  পশ্চিমবঙ্গের হুগলি জেলার  শ্রীরামপুরে জন্মগ্রহণ করেন। তার পিতা চারুচন্দ্র ঘোষ। ছাত্রাবস্থায়, তিনি হুগলি জেলার জিতেন্দ্রনাথ লাহিড়ী, অমরেন্দ্রনাথ চট্টোপাধ্যায় এবং পাঁচুগোপাল ভাদুড়ীর মতো নিবেদিতপ্রাণ মুক্তিযোদ্ধাদের সংস্পর্শে আসেন। জে এন লাহিড়ীর সঙ্গে যুগান্তর বিপ্লবী দলে যোগদান করে, তিনি শ্রীরামপুরের "গুপ্ত সমিতির" সক্রিয় সদস্য হন। স্থানীয় যুবকদের শারীরিক সুস্থতা, ব্যায়াম, শুটিং এবং আত্মরক্ষার জন্য অনুপ্রাণিত করেন।

তাঁর নেতৃত্বে হুগলি জেলা জুড়ে বিপ্লবী আন্দোলন পরিচালিত হত। ফলে তার কার্যকলাপ ব্রিটিশ পুলিশের দৃষ্টি আকর্ষণ করে। তাকে গ্রেফতার করে এবং পরবর্তীতে হুগলী জেলে বন্দী করা হয়। মুক্তির পর, শ্রীরামপুরে বিপ্লবী কার্যক্রম পুনরায় শুরু করার আগে তিনি কিছুদিনের জন্য আরামবাগে আত্মগোপন করে ছিলেন।

১৯৪২ খ্রিস্টাব্দে ভারত ছাড়ো আন্দোলন শুরু হলে তিনি গুরুত্বপূর্ণ ভূমিকা পালন করেন। গান্ধীজির দর্শনে গভীরভাবে আকৃষ্ট হয়ে তিনি হুগলি জেলার নানা বিক্ষোভ, মিছিল, ধর্মঘট এবং বয়কট ইত্যাদি সংগঠিত করেন।
১৯৪২ খ্রিস্টাব্দের ১৮ ডিসেম্বর, এক ব্রিটিশ বিরোধী মিছিলে নেতৃত্ব দেওয়ায়, পুলিশ তাকে গ্রেফতার করে এবং আলিপুর কেন্দ্রীয় কারাগারে বন্দী করে। সেখানে তাকে কঠোর নির্যাতন সহ্য করতে হয়। ১৯৪৪ খ্রিস্টাব্দের এপ্রিল মাসে মুক্তি পেয়েও তিনি ব্রিটিশ বিরোধী আন্দোলন জারি রাখেন।

ভারতের স্বাধীনতার পর, ফণীন্দ্রনাথ সরকারী চাকরির প্রস্তাব প্রত্যাখ্যান করে বিপ্লবী জেএন লাহিড়ীর সঙ্গে যুক্ত হয়ে শ্রীরামপুরে স্বদেশী এন্টারপ্রাইজ, শ্রীরামপুর বেল্টিং ওয়ার্কস প্রাইভেট লিমিটেড প্রতিষ্ঠা করেন। ব্রিটিশ ঔপনিবেশিকতা থেকে ভারতের মুক্তির জন্য নিরলস সংগ্রামে লিপ্ত স্বাধীনতা সংগ্রামী হিসাবে তার অপরিসীম অবদানের স্বীকৃতিস্বরূপ স্বাধীনতার রজত জয়ন্তী বর্ষে ১৯৭২ খ্রিস্টাব্দে ভারত সরকার তাম্রপত্র প্রদান করে।

ফণীন্দ্রনাথ ঘোষ ১৯৯২ খ্রিস্টাব্দে পরলোক গমন করেন।

তথ্যসূত্র
---------

1. ↑  "Phanindra Nath Ghosh - Digital District Repository Detail"। সংগ্রহের তারিখ ২০২৪-০১-১২।
এস্তোনিয়ায় রাতের আকাশ
**ইশার নামায** (আরবি: صلاة العشاء; *সালাতুল ইশা*) সকল মুসলিমদের জন্য অবশ্য পালনীয় দৈনিক পাঁচ ওয়াক্ত নামাযের অন্যতম। নামায বা সালাত ইসলামের পাঁচটি স্তম্ভের অন্যতম। যেহেতু একটি ইসলামি দিন সূর্যাস্তের সময় শুরু হয়,ফলে ইশার নামাজ প্রযুক্তিগতভাবে দিনের দ্বিতীয় নামাজ।যদি মধ্যরাত থেকে দিন গণনা করা হয়,তাহলে দৈনিক নামাযগুলোর মধ্যে এটি পঞ্চম। ইশার ফরয নামাজ চার রাক্বাত। এটি রাতে আদায় করা হয়। মাগরিবের নামাজের সময় অতিবাহিত হওয়ার পর ইশার নামাজের সময় শুরু হয় এবং রাতের তিনের এক ভাগ সময় হওয়ার পূর্ব পর্যন্ত সর্বোত্তম, দুই তৃতীয়াংশ জায়েজ এবং সুবহে সাদিকের আগ(এটাকে মাকরুহ অনুত্তম সময় বলা হয়) পর্যন্ত পড়া যায়।

ইশার নামাযের নিয়মাবলি
----------------------

এশার ফরজ (আবশ্যিক) নামায ৪ রাকাত, যা প্রত্যেক মুসলিম'কেই পড়তে হয়। ফরজ অংশটি ইমামের নেতৃত্বে জামাতের সাথে আদায় করতে হয় তবে একান্তই কোনো অসুবিধা থাকলে নিজে নিজে পড়ে নেয়া যায়। তবে জামাতের সাথে পড়লে সাতাশ গুন বেশি সওয়াব।

এর পূর্বে ৪ রাকাত সুন্নাহ নামাজ রয়েছে। এটি ঐচ্ছিক নামাজ (সুন্নাতে যায়েদা বা গায়েরে সুন্নাত এ মুয়াক্কাদাহ ও বলা হয়)। এটিও পড়তে উৎসাহিত করা হয় এবং সময় থাকলে পড়া উচিত, তবে না পড়লে গুনাহ হবে না।

ফরয ৪ রাকাতের পর ২ রাকাত সুন্নাহ নামায পড়তে হয় যা একটি গুরুত্বপূর্ণ সুন্নত (সুন্নতে মুয়াক্কাদাহ) এবং নবীজী তার জীবদ্দশায় এটি কখনো ছাড়েননি।
তারপর, কেউ কেউ ২ রাকাত নফল নামায পড়ে থাকেন যার কোন দলিল পাওয়া যায়নি। আসলে, নফল নামাযসমূহ নিষিদ্ধ সময় ব্যতীত দিনরাতের যেকোন সময় পড়া যায়। শুধু'যে ২ রাকাতই পড়তে হবে, ব্যপারটা এমন নয়।

এরপরের নামাজটি হল বিতরের নামায তবে এটার সাথে এশার নামাযের কোন সম্পৃক্ততা নেই। এটা ঘুম থেকে শেষ রাতে উঠে তাহাজ্জুদ নামাযের পর পড়া উত্তম। তবে যারা ঠিকমত ঘুম থেকে জাগতে পারেন না, তাদের জন্য উচিত হবে এশার নামাযের পরপরই পড়ে নেওয়া। হাদিস মতে, বিতরের নামাজ ১ রাকাত, ৩ রাকাত, ৫ রাকাত, ৭ রাকাত পড়া যায়।

মুসাফির অবস্থায় থাকলে ইসলামের বিধান অনুযায়ী ইশা'র চার রাকাত ফরজকে সংক্ষিপ্ত করে দুই রাকাত আদায় করতে হয়। তারপর শুধুমাত্র বিতর নামাযটি আদায় করতে হয়।

আরও দেখুন
---------

* অজু
* ফজরের নামাজ
* যোহরের নামাজ
* আসরের নামাজ
* মাগরিবের নামাজ
* জুমার নামাজ
* ঈদের নামাজ

তথ্যসূত্র
---------

1. ↑  The Islamic date (Hijri date) starts after Maghrib – Permanent Committee, AbdurRahman website, Published 9 September 2009, Retrieved 23 May 2020
2. ↑  see 'Glossary', Retrieved 12 July 2020

বহিঃসংযোগ
---------

* ফজর ও এশার নামাজের গুরুত্ব

| * দে
* স
নামাজ |
| --- |
| নামাজের প্রকারভেদ | 

|  |  |
| --- | --- |
| দৈনিক ফরজ নামাজ | 
* ফজর
* যোহর
* আসর
* মাগরিব
* ইশা
* বিতর
* জুমা

 |
| ফরজে কিফায়া | 
* জানাজার নামাজ
* গায়েবানা জানাজা

 |
| জামাতের নামাজ | 
* জুমার নামাজ
* তারাবীহ

 |
| অতিরিক্ত নামাজ | 
* সুন্নাত নামাজ
* নফল নামাজ
* বিতর
* ইশরাকের নামাজ
* তাহাজ্জুদ
* সালাতুত তাসবীহ
* চাশতের নামাজ

 |
| বিশেষ-কারণের নামাজ | 
* ইসতিখারার নামাজ
* ঈদের নামাজ

 |

 |  |
| নামাজের একক (*রাকাত*)এবং অন্যান্য অংশ | 
* তাকবির
* কিয়াম
* নামাজের বৈঠক
* কুরআন তিলাওয়াত (তাজবিদ)
* রুকু
* সিজদা
* তাশাহহুদ
* তাসলিম
* সিজদা সাহু

 |
| মসজিদ | 
* মিহরাব
* মিম্বার
* খুতবা
* মুসল্লা
* জায়নামাজ

 |
| শর্তসমূহ | 
* আযান
* ইক্বামাহ্‌
* নামাজের সময়
* ক্বিবলা
* অযু
* তায়াম্মুম
* গোসল
* সুতরা

 |
| বিষয়শ্রেণী |
**ধেছুয়া পালং উচ্চ বিদ্যালয়** বাংলাদেশের কক্সবাজার জেলার অন্তর্গত রামু উপজেলার একটি উচ্চ মাধ্যমিক বিদ্যালয়

শিক্ষার্থী
----------

২০২৩ সালের পরিসংখ্যান অনুযায়ী ধেছুয়া পালং উচ্চ বিদ্যালয়ের শিক্ষার্থীর সংখ্যা ৬০০+ জন। এর মধ্যে ছাত্র এবং ছাত্রী এখনও সঠিক বলা যায়নি।

অবস্থান ও সীমানা
----------------

রামু উপজেলার সম্পূর্ণ দক্ষিণ-পশ্চিমাংশ জুড়ে খুনিয়াপালং ইউনিয়নের **পূর্ব ধেছুয়া পালং** এ অবস্থান। এই বিদ্যালয় রামু-মরিচ্যা সড়কে মাঝামাঝি অবস্থান। এটি বড়ঢেবা এবং বানিয়ার দোকানের পাশেই।

শিক্ষা ব্যবস্থা
---------------

ধেছুয়া পালং উচ্চ বিদ্যালয় থেকে ৯০% শিক্ষার্থী শিক্ষিত হয়ে ভালো চাকরি বা কাজ করতেছে। এই বিদ্যালয়ে ৫টি ক্লাসে বিভক্ত। ষষ্ট শ্রেণী থেকে দশম শ্রেণী পর্যন্ত এই বিদ্যালয়ে লেখাপড়া করতেছে।

শ্রেণী গুলো হল:

| ক্লাশ নং | শ্রেণীর নাম |
| --- | --- |
| ১নং শ্রেণী | ষষ্ট শ্রেণী |
| ২নং শ্রেণী | সপ্তম শ্রেণী |
| ৩নং শ্রেণী | অষ্টম শ্রেণী |
| ৪নং শ্রেণী | নবম শ্রেণী |
| ৫নং শ্রেণী | দশম শ্রেণী |

যোগাযোগ ব্যবস্থা
----------------

ধেছুয়া পালং উচ্চ বিদ্যালয়ের যোগাযোগের প্রধান সড়ক হল বড়ঢেবা-মরিচ্যা (রামু-মরিচ্যা) সড়ক। সব ধরনের যানবাহনে যোগাযোগ করা যায়।

তথ্যসূত্র
---------

1. ↑  "গ্রাম ভিত্তি লোক সংখ্যা - খুনিয়াপালং ইউনিয়ন - খুনিয়াপালং ইউনিয়ন"। *khuniapalongup.coxsbazar.gov.bd*। ২৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৭।